Στέργιος Κουντουράς

Ο Στέργιος Κουντουράς ή Κούντουρας ήταν σημαντικός Έλληνας Μακεδονομάχος οπλαρχηγός από τη Βλάστη Εορδαίας της περ. ενότητας Κοζάνης.

Βιογραφικά στοιχεία
Ο Στέργιος Κούντουρας του Ιωάννη γεννήθηκε τον Φεβρουάριο του 1888 στη Βλάστη Εορδαίας της περ. ενότητας Κοζάνης. Συμμετείχε στο Μακεδονικό αγώνα, επικεφαλής αυτόνομης ένοπλης ομάδας, δρώντας κατά των Οθωμανικών στρατιωτικών σωμάτων και των Βουλγαρικών ένοπλων ομάδων. Έδρασε στις περιοχές Εορδαίας, Ποπόλεως και Αμυνταίου, συνεργαζόμενος πολλές φορές με το σώμα του Κωνσταντίνου Παπασταύρου σε συντονισμένες επιχειρήσεις.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 101Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Κ-600

Το 1916, ο Στέργιος Κούντουρας έπαιξε πρωταγωνιστικό ρόλο στο Κίνημα της Εθνικής Αμύνης και την επικράτησή του στη Δυτική Μακεδονία. Την 31η Αυγούστου του 1916 συγκρότησε σώμα με τον επίσης Μακεδονομάχο Στέφο Γρηγορίου και άλλους τοπικούς παράγοντες, και σε συνεργασία με το Γαλλικό στρατό κατέλαβε την εξουσία στην Καστοριά, στο Σίστεβο (Δενδροχώρι), στη Σέτομα (Κεφαλάρι) και στο Μαυροχώρι.Ο Εθνικός Διχασμός στη Δυτική Μακεδονία (1916 - 1918), Το παρακράτος της "Εθνικής Άμυνας" Τη δεκαετία του 1930 ήταν πρόεδρος του παραρτήματος παλαίμαχων Μακεδονομάχων ΒλάστηςΑθανάσιος Καλλιανιώτης: Οι Πρόσφυγες στη Δυτική Μακεδονία (1941-1946) – Διδακτορική διατριβή σελ 48, διορισμένος δημοτικός σύμβουλος από το Καθεστώς της 4ης Αυγούστου καθώς και είχε δηλώσει εθελοντής για να ένοπλη δράση στη περιοχή της Αλβανίας με στόχο τη προφύλαξη των εκεί ΕλληνοφώνωνΑθανάσιος Καλλιανιώτης ό.π σελ 272.

Στην Κατοχή
Κατά τη διάρκεια της κατοχής συμμετείχε στην Εθνική Αντίσταση μέσω της οργάνωσης Ε.Κ.Α με περιοχή δράσης, τη γενέτειρά του Βλάστη, ενώ συνεργάστηκε κατά διαστήματα με τον οπλαρχηγό Φραγκίσκο Κολλάρα και με την οργάνωση ΠΑΟΛεηλασία φρονημάτων - Το Μακεδονικό ζήτημα στην κατεχόμενη δυτική Μακεδονία 1941 - 1944, τόμος Α΄, Ιωάννης Σ. Κολιόπουλος, σελ. 284. Η ομάδα του προσανατολίστηκε στο Εθνικό Αρχηγείο ΠίνδουΟι Πρόσφυγες στη Δυτική Μακεδονία  ό.π σελ 273. Eκτελέστηκε από τον  ΕΛΑΣ το 1943[ Γεώργιος Μόδης, Αναμνήσεις, Εκδόσεις Πανεπιστημίου Μακεδονίας, Θεσσαλονίκη 2004, ISBN 978-960-8396-05-0] μαζί με τον έτερο Μακεδονομάχο οπλαρχηγό Στέφανο Γρηγορίου. Η πράξη της δολοφονίας του δικαιολογήθηκε από τον ΕΛΑΣ λόγω της εχθρική(ς) προς το λαό δράση τους. Η εκτέλεση του οπλαρχηγού του Μακεδονικού Αγώνα Στέργιου Κούντουρα από τον ΕΛΑΣ σχολιάστηκε ως προδοτική από τις εφημερίδες των αντίπαλων παρατάξεωνΒάιος Καλογρηάς «Το αντίπαλο δέος-Οι εθνικιστικές οργανώσεις αντίστασης στην κατεχομένη Μακεδονία (1941-1944), εκδόσεις UNIVERSITY PRESS σελ 197-198.

 Παραπομπές 

Κατηγορία:Μακεδονομάχοι
Κατηγορία:Μέλη της ΕΚΑ
κουντουρας στε